title: A Tanács (EU) 2016/1000 határozata (2016. június 17.) az Írországban fennálló túlzott hiányról szóló 2009/416/EK határozat hatályon kívül helyezéséről

text:
               22.6.2016

               HU

               Az Európai Unió Hivatalos Lapja

               L 164/12

         A TANÁCS (EU) 2016/1000 HATÁROZATA
   (2016. június 17.)
   az Írországban fennálló túlzott hiányról szóló 2009/416/EK határozat hatályon kívül helyezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 126. cikke (12) bekezdésére,
   tekintettel az Európai Bizottság ajánlására,
   mivel:

               (1)

               A Tanács Bizottság ajánlása alapján 2009. április 27-én elfogadott 2009/416/EK tanácsi határozatában (1) megállapította – az Európai Közösséget létrehozó szerződés 104. cikkének (6) bekezdésével összhangban, hogy Írországban túlzott hiány állt fenn. A Tanács megállapította, hogy az államháztartási hiány 2008-ban elérte a GDP 6,3 %-át, meghaladva ezzel a Szerződésben a GDP 3 %-ában meghatározott referenciaértéket, és amely a becslések szerint a GDP 11 %-ára bővül 2009-ben. A bruttó államadósság az előrejelzés szerint 2009-ben eléri a GDP 60 %-ában meghatározott referenciaértéket.

               (2)

               2009. április 27-én a Tanács a Szerződés 104. cikkének (7) bekezdésével és az 1467/97/EK tanácsi rendelet (2) 3. cikkének (4) bekezdésével összhangban a Bizottság ajánlása alapján ajánlást intézett Írországhoz azzal a céllal, hogy 2013-ig igazítsa ki a túlzott hiányt. A tanácsi ajánlást nyilvánosságra hozták.

               (3)

               2009. december 2-án a Tanács megállapította, hogy az ír hatóságok a 2009. április 27-i tanácsi ajánlásokkal összhangban eredményes intézkedéseket tettek, azonban az ajánlás elfogadása után Írországban az államháztartásra jelentős negatív hatással járó, kedvezőtlen gazdasági események következtek be. A Tanács ezért a Bizottság ajánlása alapján megállapította, hogy teljesültek az 1467/97/EK rendelet 3. cikkének (5) bekezdése szerinti feltételek, és az Európai Unió Működéséről szóló Szerződés (EUMSZ) 126. cikkének (7) bekezdésével összhangban új ajánlást intézett Írországhoz azzal a céllal, hogy a túlzott hiányt 2014-ig szüntesse meg (3).

               (4)

               2010. december 7-én a Tanács megállapította, hogy a bankszektor kapcsán jelentős nagyságrendben végrehajtandó támogatási intézkedések miatt az államháztartásra jelentős negatív hatással járó, kedvezőtlen gazdasági események következtek be Írországban. A Tanács ezért a Bizottság ajánlása alapján az EUMSZ 126. cikkének (7) bekezdésével összhangban új ajánlást intézett Írországhoz, és a túlzott hiány kiigazításának határidejét 2015-ben határozta meg (4). Ezzel egyidejűleg, az ír hatóságok azon kérése nyomán, amelyben pénzügyi támogatást kértek az Uniótól, azon tagállamoktól, amelyek pénzneme az euro, valamint a Nemzetközi Valutaalaptól (IMF), a Tanács meghozta a 2011/77/EU végrehajtási határozatot az Írországnak nyújtandó uniós pénzügyi támogatásról, továbbá a pénzügyi stabilitás és a fenntartható növekedés helyreállítása céljából végrehajtandó egyedi intézkedésekről (5). A Bizottság és az ír hatóságok 2010. december 16-án a konkrét gazdaságpolitikai feltételekről szóló egyetértési megállapodást írtak alá.

               (5)

               2011. augusztus 24-én a Bizottság megállapította, hogy Írország a Tanács 2010. december 7-i tanácsi ajánlásának megfelelően eredményes intézkedéseket tett annak érdekében, hogy 2015-re kiigazítsa a túlzott hiányt.

               (6)

               A 472/2013/EU európai parlamenti és tanácsi rendelet (6) 10. cikke (2) bekezdés a) pontjával összhangban Írország mentesült a túlzotthiány-eljárás szerinti külön jelentéstételi kötelezettség alól, a jelentéstételt a pénzügyi támogatási program keretében végezte el.

               (7)

               2013 decemberében Írország sikeresen lezárta az EU–IMF pénzügyi támogatási programját: a program szakpolitikai feltételeinek túlnyomó többsége teljesült, továbbá helyreállt az állam és a bankszektor iránti befektetői bizalom is.

               (8)

               Az Európai Unióról szüló szerződéshez és az EUMSZ-hez csatolt, a túlzott hiány esetén követendő eljárásról szóló 12. jegyzőkönyv 4. cikkével összhangban a Bizottság biztosítja a túlzott hiány esetén követendő eljárás végrehajtásához kapcsolódó adatokat. A jegyzőkönyv alkalmazásának részeként a 479/2009/EK tanácsi rendelet (7) 3. cikkével összhangban a tagállamok évente kétszer, nevezetesen április 1-jét megelőzősen és október 1-jét megelőzően teljesítenek adatszolgáltatást az államháztartási hiányukról, az államadósságra és más kapcsolódó változókra vonatkozó adatokról.

               (9)

               A Tanácsnak a szolgáltatott adatok alapján kell döntést hoznia a túlzott hiány fennállásáról szóló határozat hatályon kívül helyezéséről. Emellett a túlzott hiány fennállásáról szóló határozat csak akkor helyezhető hatályon kívül, ha a Bizottság előrejelzései szerint a hiány az előrejelzésnek megfelelő időtávon nem haladja meg a Szerződés által a GDP 3 %-ában meghatározott referenciaértéket (8).

               (10)

               Írország 2016. áprilisi adatszolgáltatását követően a Bizottság (Eurostat) által a 479/2009/EK rendelet 14. cikkével összhangban rendelkezésre bocsátott adatok, a 2016. évi stabilitási program és a Bizottság 2016. tavaszi előrejelzése alapján az alábbi következtetések vonhatók le:

                           —

                           2009 óta, amikor a hiány, a pénzügyi szektor támogatásával kapcsolatos egyszeri hiánynövelő intézkedések nélkül a GDP mintegy 11,5 %-át kitevő értéken tetőzött, az államháztartás egyenlege egyenletesen javult, és a hiány 2014-ben a GDP 3,8 %-ára, 2015-ben pedig a GDP 2,3 %-ára (az egyszeri műveleteket leszámítva a GDP 1,3 %-ára (9)) csökkent. A hiánycsökkentést összességében főként a kiadások visszafogása idézte elő: az elsődleges kiadások GDP-arányos súlya 2010 és 2015 között 8,5 százalékponttal csökkent, míg a a GDP-arányos bevételek 0,5 százalékponttal csökkentek az azonos időszakban.

                           —

                           Az Írország által 2016. április 29-én benyújtott 2016. évi stabilitási program az államháztartási hiány 2016-ban a GDP 1,1 %-ára történő csökkenését tervezi, majd 2017-ben pedig – változatlan politikát feltételezve – a GDP 0,4 %-ára (10). A Bizottság 2016. tavaszi előrejelzése 2016-ra 1,1 %-os, 2017-re pedig – változatlan politikát feltételezve – 0,6 %-os GDP-arányos hiánnyal számol. Így a tervek szerint a hiány az előrejelzésnek megfelelő időtávon a Szerződésben a GDP 3 %-ában meghatározott referenciaérték alatt marad.

                           —

                           A Bizottság becslése szerint a strukturális egyenleg, vagyis a ciklikus hatásoktól megtisztított, egyszeri és más átmeneti intézkedések nélküli államháztartási egyenleg 2011. és 2015. között a GDP 6,7 %-ának megfelelő mértékben javult.

                           —

                           Írország GDP-arányos bruttó adósságrátája a 2012. évi 120 %-os csúcsérték óta egyenletesen csökken, előrejelzésnek megfelelő időtávon várhatóan csökkenő pályán marad. A GDP-arányos bruttó államadósság a 2014. évi 107,5 %-ról 2015-ben a nominális GDP szárnyalásának és a privatizációnak köszönhetően 93,8 %-ra esett, 2016-ban pedig az előrejelzések szerint tovább fog csökkenni, a GDP 89,1 %-ára. Az előrejelzés szerint a bruttó államadósság aránya 2017-ben is csökkenni fog, a GDP 86,6 %-ára, ami a kedvező ciklikus feltételeknek, a történeti szinten alacsony kamatlábaknak és az elsődleges költségvetési többletnek is köszönhető.

               (11)

               A túlzott hiány megszüntetését követő évtől, azaz 2016-től Írország a Stabilitási és Növekedési Paktum prevenciós ágába tartozik, és megfelelő ütemben kell közelítenie középtávú költségvetési célja felé, beleértve a kiadási referenciaérték tiszteletben tartását, továbbá az 1467/97/EK rendelet 2. cikke (1a) bekezdésével összhangban meg kell felelnie az adósságkritériumnak. Ezzel összefüggésben úgy tűnik, hogy 2016-ban némi eltérés várható a középtávú költségvetési célhoz szükséges kiigazítási pályától, 2017. tekintetében viszont az előrejelzések szerint Írország meg fog felelni a pályának. Írország az előrejelzések szerint mindkét évben meg fog felelni az átmeneti adósságszabálynak. Összességében 2016-ban további intézkedésekre lesz szükség.

               (12)

               Az EUMSZ 126. cikke (12) bekezdésének megfelelően a túlzott hiány fennállásáról szóló tanácsi határozatot hatályon kívül kell helyezni, ha a Tanács megítélése szerint a tagállamban megtörtént a túlzott hiány kiigazítása.

               (13)

               A Tanács véleménye szerint az írországi túlzott hiány kiigazítása megtörtént, ezért a 2009/416/EK határozatot hatályon kívül kell helyezni,

         ELFOGADTA EZT A HATÁROZATOT:
   1. cikk
   Átfogó értékelés alapján megállapítást nyert, hogy Írországban megtörtént a túlzott hiány kiigazítása.
   2. cikk
   A 2009/416/EK határozat hatályát veszti.
   3. cikk
   Ennek a határozatnak Írország a címzettje.

      Kelt Luxembourgban, 2016. június 17-én.

            a Tanács részéről

            az elnök

         J.R.V.A. DIJSSELBLOEM

      (1)  A Tanács 2009/416/EK határozata (2009. április 27.) az Írországban fennálló túlzott hiányról (HL L 135., 2009.5.30., 23. o.).

      (2)  A Tanács 1467/97/EK rendelete (1997. július 7.) a túlzott hiány esetén követendő eljárás végrehajtásának felgyorsításáról és pontosításáról (HL L 209., 1997.8.2., 6. o.).

      (3)  A Tanács ajánlása (2009. december 2.) az Írországban fennálló túlzott hiány megszüntetéséről.

      (4)  A Tanács ajánlása (2010. december 7.) az Írországban fennálló túlzott hiány megszüntetéséről.

      (5)  A Tanács 2011/77/EU végrehajtási határozata (2010. december 7.) az Írországnak nyújtandó uniós pénzügyi támogatásról (HL L 30., 2011.2.4., 34. o.).

      (6)  Az Európai Parlament és a Tanács 472/2013/EU rendelete (2013. május 21.) a pénzügyi stabilitásuk tekintetében súlyos nehézségekkel küzdő vagy súlyos nehézségek által fenyegetett euroövezeti tagállamok gazdasági és költségvetési felügyeletének megerősítéséről (HL L 140., 2013.5.27.,1. o.).

      (7)  A Tanács 479/2009/EK rendelete (2009. május 25.) az Európai Közösséget létrehozó szerződéshez csatolt, a túlzott hiány esetén követendő eljárásról szóló jegyzőkönyv alkalmazásáról (HL L 145., 2009.6.10., 1. o.).

      (8)  „A Stabilitási és Növekedési Paktum végrehajtásának részletes leírása, valamint iránymutatások a stabilitási programok és konvergenciaprogramok tartalmára és formájára vonatkozóan” című, 2012. szeptember 3-i útmutatóval összhangban. Lásd: http://ec.europa.eu/economy_finance/economic_governance/sgp/pdf/coc/code_of_conduct_en.pdf

      (9)  2015-ben az Allied Irish Bank tervezett feltőkésítése keretében az állam elsőbbségi részvényeinek egy részét törzsrészvényekké konvertálták. A konverzióval a szóban forgó részvények értékesítését készítették elő, a bank magánkézbe való visszaadására vonatkozó ír kormányzati tervekkel összefüggésben. Az alkalmazandó számviteli szabályok értelmében a konverzió 2015-ben növelte Írország államháztartási kiadásait (és így az államháztartási hiányt).

      (10)  Mivel a februári általános választásokat követő kormányalakítási tárgyalások április végén is folytak, az Írország által benyújtott 2016. évi áprilisi stabilitási program a politika változatlanságát vette alapul.


title: Az EFTA Felügyeleti Hatóság 545/14/COL sz. határozata (2014. december 8.) egyes közös repülésbiztonsági szabályoktól való eltérésnek az Európai Gazdasági Térségről szóló megállapodás XIII. melléklete 66n. pontjában hivatkozott jogi aktus (a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi irányelv, az 1592/2002/EK rendelet és a 2004/36/EK irányelv hatályon kívül helyezéséről szóló módosított, 2008. február 20-i 216/2008/EK európai parlamenti és tanácsi rendelet) 14. cikkének (6) bekezdése alapján Izland számára történő engedélyezéséről, és a 2014. szeptember 14-i 362/14/COL sz. testületi határozat hatályon kívül helyezéséről [2015/1946]

text:
               29.10.2015

               HU

               Az Európai Unió Hivatalos Lapja

               L 283/22

         AZ EFTA FELÜGYELETI HATÓSÁG 545/14/COL sz. HATÁROZATA
   (2014. december 8.)
   egyes közös repülésbiztonsági szabályoktól való eltérésnek az Európai Gazdasági Térségről szóló megállapodás XIII. melléklete 66n. pontjában hivatkozott jogi aktus (a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi irányelv, az 1592/2002/EK rendelet és a 2004/36/EK irányelv hatályon kívül helyezéséről szóló módosított, 2008. február 20-i 216/2008/EK európai parlamenti és tanácsi rendelet) 14. cikkének (6) bekezdése alapján Izland számára történő engedélyezéséről, és a 2014. szeptember 14-i 362/14/COL sz. testületi határozat hatályon kívül helyezéséről [2015/1946]
   AZ EFTA FELÜGYELETI HATÓSÁG,

      tekintettel az EGT-megállapodásnak a 2011. december 19-i 163/2011. sz. EGT vegyes bizottsági határozattal módosított XIII. melléklete 66n. pontjában hivatkozott – és az EGT-megállapodáshoz annak 1. jegyzőkönyvével hozzáigazított – jogi aktus 14. cikkének (6) és (7) bekezdésére,
      Az Európai Parlament és a Tanács 2008. február 20-i 216/2008/EK módosított rendelete a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi irányelv, az 1592/2002/EK rendelet és a 2004/36/EK irányelv hatályon kívül helyezéséről;
      valamint az EGT-megállapodásnak a 2013. július 15-i 147/2013. sz. EGT vegyes bizottsági határozattal módosított XIII. melléklete 66nf. pontjában hivatkozott – és az EGT-megállapodáshoz annak 1. jegyzőkönyvével hozzáigazított – jogi aktus IV. mellékletének CAT.POL.A.210. cikke (b) pontjának (2), (4) és (5) bekezdésére.
      a légi járművek üzemben tartásához kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő rögzítéséről szóló, 2012. október 5-i módosított 965/2012/EU rendelet;

   tekintettel a közlekedéssel foglalkozó EFTA-bizottság 2014. szeptember 3-i véleményére,
   mivel:

               (1)

               Izland kérte, hogy eltérhessen a 216/2008/EK rendelet végrehajtásának szabályai között szereplő közös repülésbiztonsági szabályoktól.

               (2)

               E kiigazított rendelet 14. cikkének (7) bekezdése alapján az EFTA Felügyeleti Hatóság az Európai Repülésbiztonsági Ügynökség 2011. június 17-i, 2014. július 31-i és 2014. november 12-i ajánlásának megfelelően felmérte a kért eltérések szükségességét, valamint az így elérhető védelmi szintet. A Felügyeleti Hatóság arra a következtetésre jutott, hogy eltérés esetén a közös repülésbiztonsági szabályok alkalmazásával elért szinttel egyenértékű védelem biztosítható, feltéve, hogy bizonyos feltételek teljesülnek.

               (3)

               A kiigazított 216/2008/EK rendelet 14. cikkének (7) bekezdése értelmében az EFTA Felügyeleti Hatóság valamennyi EFTA-államot értesíti határozatáról, amelyek szintén felhatalmazást kapnak az eltérés alkalmazására.

               (4)

               A kiigazított 216/2008/EK rendelet 14. cikkének (7) bekezdése értelmében, amikor a Bizottság és az EFTA Felügyeleti Hatóság információt cserélnek a 14. cikk (7) bekezdése alapján hozott határozatokról, a Bizottság továbbítja az EFTA Felügyeleti Hatóságtól kapott információt az uniós tagállamoknak, és az EFTA Felügyeleti Hatóság továbbítja a Bizottságtól kapott információt az EFTA-államoknak.

               (5)

               Az eltérés leírásának, valamint a hozzá kapcsolódó feltételeknek lehetővé kell tenniük a többi EFTA-állam számára, hogy hasonló helyzetben az EFTA Felügyeleti Hatóság további jóváhagyása nélkül alkalmazzák az adott intézkedést. Mindazonáltal az EFTA-államoknak be kell jelenteniük az eltérések alkalmazását, mivel azoknak az adott állam területén kívül is lehetnek hatásai.

               (6)

               Az e határozatban előírt intézkedések összhangban vannak a közlekedéssel foglalkozó EFTA-bizottság véleményével,

         ELFOGADTA EZT A HATÁROZATOT:
   1. cikk
   Ez a határozat hatályon kívül helyezi a 362/14/COL sz. határozatot.
   2. cikk
   Izland az e határozat mellékletében leírt módon eltérhet a 965/2012/EU rendelet IV. mellékletének CAT.POL.A.210. cikke (b) pontjának (2), (4) és (5) bekezdésében foglalt követelményektől, feltéve, hogy az e határozat mellékletének 2. szakaszában előírt feltételek teljesülnek.
   3. cikk
   A módosított 216/2008/EK rendelet értelmében az 1. cikkben említett, e határozat mellékletében leírt intézkedéseket valamennyi EFTA-állam jogosult alkalmazni, és valamennyi EFTA-államra vonatkozik a módosított 216/2008/EK rendelet 14. cikkének (6) bekezdése szerinti bejelentési kötelezettség.
   4. cikk
   Ennek a határozatnak Izland a címzettje. A határozat angol nyelvű szövege hiteles.
   5. cikk
   A jelen határozatról értesíteni kell Izlandot, Liechtensteint, Norvégiát, valamint az Európai Bizottságot.

      Kelt Brüsszelben, 2014. december 8-án.

            Az EFTA Felügyeleti Hatóság részéről

         Helga JÓNSDÓTTIR

            bizottsági testületi tag

         Xavier LEWIS

            igazgató

      MELLÉKLET

         IZLAND ELTÉRÉSE A 965/2012/EU BIZOTTSÁGI RENDELETTŐL AZ IZLANDI ÍSAFJÖRÐUR REPÜLŐTÉR (BIIS) FELSZÁLLÁSI AKADÁLYMENTESSÉGE TEKINTETÉBEN

      1.   AZ ELTÉRÉS LEÍRÁSA
      Izland, eltérve a módosított 965/2012/EU rendelet (1) IV. mellékletének (CAT rész) „Felszállási akadálymentesség” címet viselő CAT.POL.A.210. cikke (b) pontjának (2), (4) és (5) bekezdésétől, engedélyezheti az Air Iceland (Flugfélag Íslands) légitársaság részére, hogy annak F50 és Dash 8 repülőgépei az Ísafjörður repülőtéren (BIIS) 100 láb magasságon 25 fokos bedöntési szöget használjanak a felszállási akadálymentességre vonatkozó, a 965/2012/EU rendelet IV. mellékletének CAT.POL.A.210. cikkében előírt követelményeknek való megfelelés érdekében.
      2.   AZ ELTÉRÉS ALKALMAZÁSÁNAK FELTÉTELEI
      Az eltérésre bizonyos korlátozások vonatkoznak az izlandi Ísafjörður repülőtér (BIIS) üzembentartási körülményei, az időjárási minimumok határértékei, a látótávolsággal kapcsolatos követelmények, valamint a szélre és a futópálya szennyezettségére vonatkozó követelmények tekintetében, az Európai Repülésbiztonsági Ügynökség 2011. június 17-i üzembentartási értékelő jelentésében foglaltak szerint.
      Ez az eltérés az Air Iceland (Flugfélag Íslands) légitársaságra vonatkozik azon kiegészítő intézkedések alapján, amelyeket e légitársaság léptetett életbe a módosított 965/2012/EU rendeletben előírt közös műszaki követelmények és igazgatási eljárások révén biztosítottal azonos mértékű biztonsági szint elérése érdekében. A kiegészítő intézkedések a légi jármű teljesítményére, a személyzet kiválasztására és oktatására, a személyzet képesítése és jártassága érvényességének időtartamára, a repülőgépen a minimálisan szükséges berendezések listájával (MEL) kapcsolatos korlátozásokra, az üzembentartókra irányadó minőségi rendszerre és repülésbiztonsági menedzsmentrendszerre, a kiegészítő üzembentartási eljárásokra, valamint a BIIS üzemeltetésével kapcsolatban a személyzet elektronikus úton történő eligazítására vonatkoznak, és azokat az Európai Repülésbiztonsági Ügynökség fent hivatkozott üzembentartási értékelő jelentése ismerteti.

         (1)  Az EGT-megállapodásnak a 2013. július 15-i 147/2013. sz. EGT vegyes bizottsági határozattal módosított XIII. melléklete 66nf. pontjában hivatkozott – és az EGT-megállapodáshoz annak 1. jegyzőkönyvével hozzáigazított – és a 2013. augusztus 14-i 800/2013/EU rendelettel, valamint a 2014. január 29-i 83/2014/EU rendelettel módosított jogi aktus (a légi járművek üzemben tartásához kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő rögzítéséről szóló, 2012. október 5-i módosított 965/2012/EU rendelet) (a továbbiakban: 965/2012/EU rendelet).


title: 2009/186/EK: Az Európai Parlament határozata ( 2008. április 22. ) az Európai Unió 2006-os pénzügyi évre szóló általános költségvetésének végrehajtására vonatkozó mentesítésről, II. szakasz – Tanács

text:
               31.3.2009

               HU

               Az Európai Unió Hivatalos Lapja

               L 88/19

         AZ EURÓPAI PARLAMENT HATÁROZATA
   (2008. április 22.)
   az Európai Unió 2006-os pénzügyi évre szóló általános költségvetésének végrehajtására vonatkozó mentesítésről, II. szakasz – Tanács
   (2009/186/EK)
   AZ EURÓPAI PARLAMENT,
   tekintettel az Európai Unió 2006-os pénzügyi évre vonatkozó általános költségvetésére (1),
   tekintettel az Európai Közösség 2006-os pénzügyi évre vonatkozó végleges éves beszámolójára – I. kötet (C6–0364/2007) (2),
   tekintettel a mentesítő hatóságoknak szóló, a 2006. évi belső könyvvizsgálatokról szóló éves tanácsi jelentésre,
   tekintettel a 2006-os pénzügyi év költségvetésének végrehajtásáról szóló éves számvevőszéki jelentésre és a Számvevőszék különjelentéseire az ellenőrzés alá vont intézmények válaszaival együtt (3),
   tekintettel a Számvevőszék által az EK-Szerződés 248. cikke értelmében kiállított, az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló megbízhatósági nyilatkozatra (4),
   tekintettel az EK-Szerződés 272. cikkének (10) bekezdésére, valamint 274., 275. és 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,
   tekintettel eljárási szabályzata 71. cikkére és V. mellékletére,
   tekintettel a Költségvetési Ellenőrző Bizottság jelentésére (A6-0096/2008)

               1.

               mentesítést ad a Tanács főtitkára számára a 2006-os pénzügyi évre szóló tanácsi költségvetés végrehajtására vonatkozóan;

               2.

               észrevételeit az alábbi állásfoglalásban fejti ki;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak, a Bíróságnak, a Számvevőszéknek, az Európai Beruházási Banknak, valamint a tagállamok nemzeti és regionális ellenőrzési intézményeinek, és gondoskodjon az Európai Unió Hivatalos Lapjában (L-sorozat) való közzétételéről.

            az elnök

         Hans-Gert PÖTTERING

            főtitkár

         Harald RØMER

      (1)  HL L 78., 2006.3.15.

      (2)  HL C 274., 2007.11.15., 1. o.

      (3)  HL C 273., 2007.11.15., 1. o.

      (4)  HL C 274., 2007.11.15., 130. o.

      (5)  HL L 248., 2002.9.16., 1. o.

    ---documentbreak---

               31.3.2009

               HU

               Az Európai Unió Hivatalos Lapja

               L 88/20

         AZ EURÓPAI PARLAMENT ÁLLÁSFOGLALÁSA
   (2008. április 22.)
   az Európai Unió 2006-os pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, II. szakasz – Tanács
   AZ EURÓPAI PARLAMENT,
   tekintettel az Európai Unió 2006-os pénzügyi évre vonatkozó általános költségvetésére (1),
   tekintettel az Európai Közösség 2006-os pénzügyi évre vonatkozó végleges éves beszámolójára – I. kötet (C6–0364/2007) (2),
   tekintettel a mentesítő hatóságoknak szóló, a 2006. évi belső könyvvizsgálatokról szóló éves tanácsi jelentésre,
   tekintettel a 2006-os pénzügyi év költségvetésének végrehajtásáról szóló éves számvevőszéki jelentésre és a Számvevőszék különjelentéseire az ellenőrzés alá vont intézmények válaszaival együtt (3),
   tekintettel a Számvevőszék által az EK-Szerződés 248. cikke értelmében kiállított, az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló megbízhatósági nyilatkozatra (4),
   tekintettel az EK-Szerződés 272. cikkének (10) bekezdésére, valamint 274., 275. és 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,
   tekintettel eljárási szabályzata 71. cikkére és V. mellékletére,
   tekintettel a Költségvetési Ellenőrző Bizottság jelentésére (A6-0096/2008),

               1.

               megállapítja, hogy 2006-ban a Tanács 626 102 378,31 EUR összegű kötelezettségvállalási előirányzat felett rendelkezett (2005-ben: 586 182 640,52 EUR), amelynek felhasználási aránya 91,79 % volt; kevesebb mint 2005-ben (96,69 %);

               2.

               megállapítja, hogy az időbeli elhatárolás szerinti könyvelés 2005. január 1-jei bevezetését követően a Tanács pénzügyi kimutatásai 90 578 934 EUR összegű pozitív mérleget mutatnak és azonos összegű aktívákat és passzívákat (498 579 523 EUR);

               3.

               sajnálatát fejezi ki amiatt, hogy a többi intézménytől eltérően a Tanács – az 1970-ben kötött kölcsönös bizalmon alapuló megállapodásra (az 1970. április 22-i tanácsi ülés jegyzőkönyvében rögzített állásfoglalás) és a költségvetési rendeletben erre vonatkozó követelmény hiányára hivatkozva – nem nyújt be éves tevékenységi jelentést az Európai Parlamentnek; felhívja a Tanácsot, hogy vizsgálja újból azon döntését, amely szerint nem jelentet meg és a Parlamentnek nem továbbít a nyilvánosság és az adófizetők felé való nagyobb elszámoltathatóság érdekében készített tevékenységi jelentést;

               4.

               kiemeli a Számvevőszék fent említett éves jelentése 10.14. bekezdésében tett azon megállapítását, amely szerint a Tanács az Európai Tanács üléseinek távközlési szolgáltatásokkal való ellátására irányuló szerződést meghosszabbította, és e hosszabbítást helytelenül a költségvetési rendelet végrehajtási szabályai 126. cikke (1) bekezdésének e) pontjával indokolta;

               5.

               e tekintetben egyetért a Számvevőszékkel, hogy nyílt pályázati eljárást kellett volna kiírni a szerződés lejárta előtt; tudomásul veszi azonban a Tanács válaszaiban említett különleges körülményeket, vagyis hogy a Tanács titkársága minden erőfeszítésének az új LEX épület elfoglalásával kapcsolatos projektekre kellet irányulnia; megjegyzi, hogy 2007-ben a szerződést pályáztatás nélkül újból meghosszabbították; üdvözli azonban a tényt, hogy új pályázati eljárást indítottak, amelynek 2008 júliusától új szerződést kell eredményeznie;

               6.

               megelégedéssel nyugtázza, hogy a Tanácsnak sikerült mintegy kétharmad arányban csökkenteni az A és B kategóriába sorolt személyzet esetében az 1997. december 31. előtt felhalmozódott túlórákért járó és fel nem használt pótlólagos éves szabadságállományokat; megjegyzi, hogy a Tanács igazgatása a meglévő szabadságállományok 2009-re történő megszüntetésére irányuló kötelező érvényű rendelkezéseket jelentetett meg, és ösztönzi a Tanácsot, hogy tartsa tiszteletben a saját magára szabott határidőt;

               7.

               üdvözli azt a tényt, hogy a Tanács Főtitkárságának a kiküldetésekre vonatkozó új belső szabályai 2007. június 1-jén hatályba léptek, 2007 októberénél korábban, amely időpontot a Tanács a Számvevőszék 2005-ös pénzügyi évre vonatkozó megfigyeléseire adott válaszában jelezte;

               8.

               megelégedéssel nyugtázza a létrehozott munkacsoportot és annak a Tanács tagjai küldötteinek utazási költségeit visszatérítő rendszer reformja érdekében tett javaslatait; támogatja a Tanács szándékát, hogy szigorú ellenőrzéseket vezessen be a tagállamok költségkimutatásaira vonatkozóan addig, amíg a 2009-ben bevezetésre kerülő új elektronikus belépőkártya-rendszer tökéletesen nem működik;

               9.

               megjegyzi, hogy az általános igazgatási kérdések szolgálatának 2005. január 1. és 2007. július 1. között többek között az volt a feladata, hogy koordinálja és felügyelje a belső ellenőr javaslatainak végrehajtását, ezzel megakadályozva őt abban, hogy biztosítsa saját javaslatainak nyomon követését; üdvözli azt a tényt, hogy e felelősség újból a belső ellenőrre hárul;

               10.

               kiemeli, hogy a fent említett kölcsönös bizalmon alapuló megállapodás az Európai Parlament költségvetésére vonatkozó szakasz tekintetében kimondja, hogy „[a] Tanács vállalja, hogy nem módosítja az Európai Parlament kiadásaira vonatkozó becslést. Ez a vállalás csak addig kötelező, amíg a kiadásokra vonatkozó becslés nem ütközik a közösségi rendelkezésekkel, különösen az Európai Közösségek tisztviselőinek személyzeti szabályzata és a Közösségek egyéb alkalmazottaira vonatkozó alkalmazási feltételek, valamint az intézmények székhelyei vonatkozásában”;

               11.

               ismételten kijelenti, hogy a kölcsönös bizalmon alapuló megállapodás korára és a benne használt szavak, valamint az azoknak tulajdonított jelentés vagy értelmezés közötti jelentős eltérésre való tekintettel a dokumentumot esetleg felül kellene vizsgálni; mindenesetre jelenleg semmi nem akadályozza azt, hogy a Tanácsot – mint valamennyi egyéb intézményt – a rendes mentesítési eljárás alá vessék;

               12.

               üdvözli e tekintetben, hogy a Tanács, valamint az egyéb közösségi szervek és intézmények valamennyien elfogadják azt a bevett gyakorlatot, amely szerint a Parlament mentesíti a főtitkáraikat a költségvetésük végrehajtása tekintetében, határozottan sajnálja azonban, hogy a költségvetési rendelet ezen eljárással kapcsolatos utalást nem, csupán a Bizottság mentesítésével kapcsolatos rendelkezéseket tartalmaz;

               13.

               maximális átláthatóság biztosítására szólít fel a közös kül- és biztonságpolitika (KKBP) terén; felkéri a Tanácsot annak biztosítására, hogy az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás (6) 42. pontjával összhangban a Tanács működési költségvetésében ne jelenjen meg a KKBP-vel kapcsolatos kiadás;

               14.

               ösztönzi a Tanácsot, hogy az Európai Unió 2006-os pénzügyi évre vonatkozó általános költségvetésének II. szakasza 3. címében („Az intézmény által betöltött különleges funkciók gyakorlása során felmerülő költségek”) (7) – amely a Tanácsra vonatkozik – tételenként jelezze a kiadások pontos természetét, lehetővé téve ezzel a Parlament számára annak ellenőrzését, hogy a fent említett intézményközi megállapodást betartják; fenntartja magának a jogot, hogy megtegye az esetleg szükséges lépéseket, amennyiben megsértik a megállapodást;

               15.

               felkéri a Tanácsot, hogy nyújtsa be a Parlamentnek az egyes európai biztonsági és védelmi politikai küldetéseknek, illetve az EU különmegbízottjai – akiknek cselekvéseit állítólag rendszeresen vizsgálják és értékelik – cselekvéseinek utólagos értékelését.

      (1)  HL L 78., 2006.3.15.

      (2)  HL C 274., 2007.11.15., 1. o.

      (3)  HL C 273., 2007.11.15., 1. o.

      (4)  HL C 274., 2007.11.15., 130. o.

      (5)  HL L 248., 2002.9.16., 1. o.

      (6)  HL C 139., 2006.6.14., 1. o.

      (7)  HL L 78., 2006.3.15., I/273. o.


title: A Bizottság határozata ( 2013. december 9. ) a biogazdálkodással kapcsolatos technikai tanácsadással foglalkozó szakértői csoport tagjainak kinevezéséről és a tartaléklista összeállításáról szóló 2010/206/EU határozat módosításáról

text:
               10.12.2013

               HU

               Az Európai Unió Hivatalos Lapja

               C 360/13

         A BIZOTTSÁG HATÁROZATA
   (2013. december 9.)
   a biogazdálkodással kapcsolatos technikai tanácsadással foglalkozó szakértői csoport tagjainak kinevezéséről és a tartaléklista összeállításáról szóló 2010/206/EU határozat módosításáról
   2013/C 360/09
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biogazdálkodással kapcsolatos technikai tanácsadással foglalkozó szakértői csoport felállításáról szóló, 2009. június 3-i 2009/427/EK bizottsági határozatra (1) és különösen annak 4. cikke (2) bekezdésére,
   mivel:

               (1)

               A Bizottság a 2009/427/EK határozattal létrehozta a biogazdálkodással kapcsolatos technikai tanácsadással foglalkozó szakértői csoportot (a továbbiakban „a csoport”). A 2010/206/EU bizottsági határozattal (2) a Bizottság kinevezte a csoport állandó tagjait és összeállította a határozat alkalmazási időszakáig, 2013. december 31-ig érvényes tartaléklistát.

               (2)

               Az ökológiai ágazat fejlődésével fontos szerep jut a biogazdálkodással kapcsolatos technikai tanácsadásnak. Emellett biztosítani kell a csoport munkájának folytonosságát. A 2010/206/EU bizottsági határozat alkalmazását ezért meg kell hosszabbítani, és az állandó tagok mandátumát további három évre meg kell újítani.

               (3)

               A 2009/427/EK határozat értelmében az állandó tagok mandátumának és a határozat alkalmazásának idejét három évben kell meghatározni. Ugyanakkor az anyagok és gyakorlatok engedélyezési eljárásait és a technikai tanácsadást is az ökológiai termelésre vonatkozó küszöbön álló jogszabályokhoz kell majd igazítani, szükség esetén akár rövid időn belül. Ezért az állandó tagoknak számolniuk kell azzal, hogy a biogazdálkodással kapcsolatos uniós szabályozás jelenleg zajló felülvizsgálatának fényében mandátumuk is felülvizsgálásra kerülhet.

               (4)

               A csoport három állandó tagjának lemondása következtében ki kell jelölni három állandó tagot a 2010/206/EU határozat II. mellékletében található tartaléklistán szereplő szakértők közül. A határozat I. és II. mellékletében található lista ezért frissítésre szorul.

               (5)

               A 2010/206/EU határozatot ezért ennek megfelelően módosítani kell,

         A KÖVETKEZŐKÉPPEN HATÁROZOTT:
   1. cikk
   A 2010/206/EU határozat a következőképpen módosul:

               1.

               A 2. cikkben a „2013. december 31.” időpont helyébe a „2016. december 31.” időpont lép.

               2.

               Az I. melléklet helyébe e határozat mellékletének szövege lép.

               3.

               Az alábbi neveket törölni kell a II. mellékletben szereplő listáról:

                           „—

                           Keith BALL

                           —

                           Michel BOUILHOL

                           —

                           Roberto GARCÍA RUIZ”

         2. cikk
   Ez a határozat az elfogadásának napján lép hatályba.

      Kelt Brüsszelben, 2013. december 9-én.

            a Bizottság részéről

         Dacian CIOLOȘ

            a Bizottság tagja

      (1)  HL L 139., 2009.6.5., 29. o.

      (2)  A biogazdálkodással kapcsolatos technikai tanácsadással foglalkozó szakértői csoport tagjainak kinevezéséről és a tartaléklista összeállításáról szóló, 2010. szeptember 28-i 2010/206/EU határozat (HL C 262., 2010.9.29., 3. o.).

      MELLÉKLET

            „I. MELLÉKLET

                        A.

                        A 2014. január 1-jétől tartó első megbízatási időszakra a csoport állandó tagjaivá kinevezett szakértőket betűrendi sorrendben felsoroló lista

                                    —

                                    Keith BALL

                                    —

                                    Michel BOUILHOL

                                    —

                                    Roberto GARCÍA RUIZ

                        B.

                        A 2014. január 1-jétől tartó második megbízatási időszakra a csoport állandó tagjaivá kinevezett szakértőket betűrendi sorrendben felsoroló lista

                                    —

                                    Alexander BECK

                                    —

                                    Jacques CABARET

                                    —

                                    Niels HALBERG

                                    —

                                    Sonya IVANOVA-PENEVA

                                    —

                                    Lizzie Melby JESPERSEN

                                    —

                                    Nicolas LAMPKIN

                                    —

                                    Giuseppe LEMBO

                                    —

                                    Robin Frederik Alexander MORITZ

                                    —

                                    Bernhard SPEISER

                                    —

                                    Fabio TITTARELLI”.


title: A Bizottság (EU) 2017/11 határozata (2017. január 5.) az Európai Közösség és a Marokkói Királyság között létrejött halászati partnerségi megállapodással előírt halászati lehetőségek és pénzügyi hozzájárulás megállapításáról szóló, az Európai Unió és a Marokkói Királyság közötti jegyzőkönyv módosításának az Európai Unió nevében történő jóváhagyásáról

text:
               6.1.2017

               HU

               Az Európai Unió Hivatalos Lapja

               L 3/43

         A BIZOTTSÁG (EU) 2017/11 HATÁROZATA
   (2017. január 5.)
   az Európai Közösség és a Marokkói Királyság között létrejött halászati partnerségi megállapodással előírt halászati lehetőségek és pénzügyi hozzájárulás megállapításáról szóló, az Európai Unió és a Marokkói Királyság közötti jegyzőkönyv módosításának az Európai Unió nevében történő jóváhagyásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Unió és a Marokkói Királyság közötti halászati partnerségi megállapodással előírt halászati lehetőségek és pénzügyi hozzájárulás megállapításáról szóló, az Európai Unió és a Marokkói Királyság közötti jegyzőkönyv megkötéséről szóló, 2013. december 16-i 2013/785/EU tanácsi határozatra (1) és különösen annak 3. cikkére,
   mivel:

               (1)

               A 764/2006/EK rendelettel (2) jóváhagyott, az Európai Közösség és a Marokkói Királyság között létrejött halászati partnerségi megállapodás (3) (a továbbiakban: megállapodás) 10. cikke vegyes bizottságot hoz létre, amelynek feladata az említett megállapodás alkalmazásának ellenőrzése és különösen a megállapodás végrehajtásának, értelmezésének és megfelelő alkalmazásának a felügyelete. A 2013/785/EU határozattal jóváhagyott, az Európai Unió és a Marokkói Királyság között létrejött halászati partnerségi megállapodással előírt halászati lehetőségek és pénzügyi hozzájárulás megállapításáról szóló, az Európai Unió és a Marokkói Királyság közötti jegyzőkönyv (a továbbiakban: jegyzőkönyv) mellékletének X. fejezete szabályozza az említett jegyzőkönyvvel összhangban ejtett fogások egy részének marokkói kikötőkben való kirakodására vonatkozó feltételeket.

               (2)

               A vegyes bizottság 2016. október 18. és 20. között ült össze Rabatban annak érdekében, hogy – figyelembe véve a kirakodási kötelezettség teljesítése során jelentkező, visszatérő nehézségeket – módosítsa a jegyzőkönyv végrehajtásának egyes, a kirakodással kapcsolatos szabályait.

               (3)

               A Bizottság a vegyes bizottság említett ülése előtt elküldött a Tanácsnak egy előkészítő dokumentumot, amely részletesen bemutatta az Unió tervezett álláspontjának konkrét elemeit.

               (4)

               Az Unió tervezett álláspontját a Tanács a 2013/785/EU határozat mellékletének 3. pontjával összhangban elfogadta.

               (5)

               A kirakodási kötelezettség be nem tartása miatt kirótt büntetési tételek növelése, valamint a kötelező kirakodási arány szerinti mennyiséget meghaladó kirakodás esetén alkalmazandó pénzügyi ösztönzőknek a kirakodási kötelezettség hatálya alá tartozó valamennyi hajókategóriára történő kiterjesztése vonatkozásában elfogadott módosítások bekerültek a vegyes bizottság említett ülésén készült jegyzőkönyv 8. mellékletébe.

               (6)

               Ezeket a módosításokat az Európai Unió nevében jóvá kell hagyni.

               (7)

               Rendelkezni kell ezen intézkedések 2016. október 20-tól történő visszamenőleges hatályú alkalmazásáról,

         ELFOGADTA EZT A HATÁROZATOT:
   1. cikk
   Az Európai Közösség és a Marokkói Királyság között létrejött halászati partnerségi megállapodással előírt halászati lehetőségek és pénzügyi hozzájárulás megállapításáról szóló, az Európai Unió és a Marokkói Királyság közötti jegyzőkönyv melléklete X. fejezetének 1. és 4. pontját érintő, az említett megállapodás 10. cikkével létrehozott vegyes bizottság által elfogadott és a vegyes bizottság ülésén készült jegyzőkönyvnek az e határozat mellékletében szereplő 8. mellékletéből eredő módosítások az Európai Unió nevében jóváhagyásra kerülnek.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   Ezt a határozatot 2016. október 20-tól kell alkalmazni.

      Kelt Brüsszelben, 2017. január 5-én.

            a Bizottság részéről

            az elnök

         Jean-Claude JUNCKER

      (1)  HL L 349., 2013.12.21., 1. o.

      (2)  A Tanács 764/2006/EK rendelete (2006. május 22.) az Európai Közösség és Marokkói Királyság között létrejött halászati partnerségi megállapodás megkötéséről (HL L 141., 2006.5.29., 1. o.).

      (3)  HL L 141., 2006.5.29., 4. o.

      MELLÉKLET

         Az Európai Közösség és a Marokkói Királyság között létrejött halászati partnerségi megállapodással létrehozott vegyes bizottság 2016. október 18–20-án tartott üléséről készült jegyzőkönyv 8. melléklete

      X. FEJEZET: „FOGÁSOK KIRAKODÁSA”

                  1. pont:

                  „Kirakodás”
                  Azok a kirakodási kötelezettség hatálya alá eső kategóriába tartozó uniós hajók, amelyek e jegyzőkönyv rendelkezéseinek megfelelően engedéllyel rendelkeznek, továbbá amelyek valamely marokkói kikötőben az 1., 4., 5. és 6. számú technikai adatlapon előírt kötelező kirakodási arány szerinti mennyiségnél többet rakodnak ki, 5 %-os díjcsökkenésben részesülnek minden, a kötelező mennyiség felett kirakodott és a halpiacra kerülő tonna után.

                  4. pont:

                  „A kirakodási kötelezettségek elmulasztása esetén alkalmazott bírságok”
                  Azoknak a kirakodási kötelezettség hatálya alá eső kategóriába tartozó hajóknak, amelyek nem tartják be ezt az erre vonatkozó technikai adatlapok által előírt kötelezettséget, a következő díj befizetésekor a díjon felül 15 %-os pénzbüntetést kell fizetniük.


title: A Tanács (EU) 2015/1900 határozata (2015. október 5.) az Európai Unió nevében az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodással létrehozott Stabilizációs és Társulási Tanácsban a Stabilizációs és Társulási Tanács eljárási szabályzatának elfogadásáról szóló határozatával kapcsolatban képviselendő álláspontról

text:
               22.10.2015

               HU

               Az Európai Unió Hivatalos Lapja

               L 277/17

         A TANÁCS (EU) 2015/1900 HATÁROZATA
   (2015. október 5.)
   az Európai Unió nevében az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodással létrehozott Stabilizációs és Társulási Tanácsban a Stabilizációs és Társulási Tanács eljárási szabályzatának elfogadásáról szóló határozatával kapcsolatban képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 217. cikkére, összefüggésben a 218. cikk (9) bekezdésével,
   tekintettel az Európai Bizottság javaslatára,
   mivel:

               (1)

               Az egyrészről az Európai Közösségek és tagállamaik, másrészről Bosznia és Hercegovina között létrejött stabilizációs és társulási megállapodás (a továbbiakban: a megállapodás) 115. cikke Stabilizációs és Társulási Tanácsot hoz létre.

               (2)

               A megállapodás 116. cikke úgy rendelkezik, hogy a Stabilizációs és Társulási Tanács elfogadja saját eljárási szabályzatát.

               (3)

               A megállapodás 118. cikke úgy rendelkezik, hogy a Stabilizációs és Társulási Tanácsot egy Stabilizációs és Társulási Bizottság (a továbbiakban: a bizottság) segíti.

               (4)

               A megállapodás 118. cikke továbbá úgy rendelkezik, hogy a Stabilizációs és Társulási Tanács eljárási szabályzatában meg kell határozni a bizottság feladatait, valamint hogy a Stabilizációs és Társulási Tanács bármely hatáskörét átruházhatja a bizottságra.

               (5)

               A megállapodás 120. cikke úgy rendelkezik, hogy a Stabilizációs és Társulási Tanács határozhat más különleges bizottság vagy testület létrehozásáról, amely segítheti feladatai elvégzésében. Rendelkezik továbbá arról, hogy a Stabilizációs és Társulási Tanács az eljárási szabályzatában meghatározza az ilyen bizottságok vagy testületek összetételét és feladatait, valamint azok működési rendjét,

         ELFOGADTA EZT A HATÁROZATOT:
   Egyetlen cikk
   Az Európai Unió által az egyrészről az Európai Közösségek és tagállamaik, másrészről Bosznia és Hercegovina között létrejött stabilizációs és társulási megállapodás 115. cikke által létrehozott Stabilizációs és Társulási Tanácsban a Stabilizációs és Társulási Tanács eljárási szabályzatának elfogadásáról szóló határozatával kapcsolatban képviselendő álláspontnak a Stabilizációs és Társulási Tanácsnak az e határozathoz csatolt határozattervezetén kell alapulnia.
   A határozattervezetre vonatkozó kisebb módosításokat a Tanács további határozata nélkül el lehet fogadni.

      Kelt Luxembourgban, 2015. október 5-én.

            a Tanács részéről

            az elnök

         N. SCHMIT

      AZ EU–BOSZNIA ÉS HERCEGOVINA STABILIZÁCIÓS ÉS TÁRSULÁSI TANÁCS 1. SZÁMÚ HATÁROZATA
      [dátum]
      eljárási szabályzatának elfogadásáról
      A STABILIZÁCIÓS ÉS TÁRSULÁSI TANÁCS,
      tekintettel az egyrészről az Európai Közösségek és tagállamaik, másrészről a Bosznia és Hercegovina között létrejött stabilizációs és társulási megállapodásra (a továbbiakban: a megállapodás) és különösen annak 115., 116., 118. és 120. cikkére,
      mivel a megállapodás 2015. június 1-jén hatályba lépett,
      ELFOGADTA EZT A HATÁROZATOT:
      1. cikk
      Elnökség
      A Stabilizációs és Társulási Tanács elnökletét 12 hónapos időtartamra a felek felváltva töltik be. Az első időszak a Stabilizációs és Társulási Tanács első ülésének napján kezdődik ésugyanazon év december 31-ig tart.
      2. cikk
      Ülések
      A Stabilizációs és Társulási Tanács miniszteri szinten évente egyszer ülésezik. A Stabilizációs és Társulási Tanács a felek egyetértésével bármely fél kérésére különleges ülésszakokat tarthat. Ha a felek másképp nem állapodnak meg, a Stabilizációs és Társulási Tanács valamennyi ülését az Európai Unió Tanácsa üléseinek szokásos helyszínén kell tartani mindkét fél által közösen meghatározott időpontban. A Stabilizációs és Társulási Tanács üléseit a Stabilizációs és Társulási Tanács titkársága az elnökkel egyetértésben hívja össze.
      3. cikk
      Képviselet
      Amennyiben a Stabilizációs és Társulási Tanács tagjai nem tudnak megjelenni az ülésen, képviselőket küldhetnek maguk helyett. Amennyiben egy tag valamely ülésen képviseltetni kívánja magát, az érintett ülést megelőzően közölnie kell az elnökkel képviselője nevét. A Stabilizációs és Társulási Tanács tagjának képviselője az adott tag valamennyi jogát gyakorolhatja.
      4. cikk
      Küldöttségek
      A Stabilizációs és Társulási Tanács tagjait tisztviselők kísérhetik. Az elnököt az üléseket megelőzően tájékoztatni kell a felek küldöttségének tervezett összetételéről. A Stabilizációs és Társulási Tanács ülésén az Európai Beruházási Bank egy képviselője megfigyelőként részt vesz, amennyiben a napirenden a Bankot érintő ügyek is szerepelnek. A Stabilizációs és Társulási Tanács tagsággal nem rendelkező személyeket is meghívhat üléseire, hogy bizonyos témakörökben tájékoztatást nyújtsanak.
      5. cikk
      Titkárság
      Az Európai Unió Tanácsa Főtitkárságának egy tisztviselője és Bosznia és Hercegovina Európai Unió melletti képviseletének egy tisztviselője együttesen látják el a Stabilizációs és Társulási Tanács titkári feladatait.
      6. cikk
      Levelezés
      A Stabilizációs és Társulási Tanácsnak címzett leveleket a Stabilizációs és Társulási Tanács elnökének, az Európai Unió Tanácsa Főtitkárságának címére kell küldeni.
      A két titkár gondoskodik arról, hogy a levelezés eljusson a Stabilizációs és Társulási Tanács elnökéhez, és adott esetben azt körbeküldik a Stabilizációs és Társulási Tanács többi tagjának. A körbeküldött levelezést elküldik továbbá a Bizottság Főtitkárságának, az Európai Külügyi Szolgálatnak, a tagállamok állandó képviseleteinek, valamint Bosznia és Hercegovina Európai Unió melletti képviseletének.
      A Stabilizációs és Társulási Tanács elnökének közleményeit a titkárok elküldik a címzetteknek, és adott esetben a Stabilizációs és Társulási Tanácsnak a második bekezdésben említett többi tagjának is.
      7. cikk
      Nyilvánosság
      Eltérő határozat hiányában a Stabilizációs és Társulási Tanács ülései nem nyilvánosak.
      8. cikk
      Az ülések napirendje
      (1)   Az elnök minden üléshez előzetes napirendet készít. Az előzetes napirendet a Stabilizációs és Társulási Tanács titkárai az ülés kezdetét legalább 15 nappal megelőzően eljuttatják a 6. cikkben említett címzetteknek. Az előzetes napirend azokat a napirendi pontokat tartalmazza, amelyeknek a napirendi pontok közé való felvételére vonatkozóan az elnök kérést kapott az ülés kezdetét legalább 21 nappal megelőzően; ugyanakkor az előzetes napirendbe csak azok a pontok kerülnek be, amelyek kísérő dokumentumait legkésőbb a napirend elküldésének időpontjáig eljuttatják a titkároknak. A napirendet a Stabilizációs és Társulási Tanács fogadja el az ülések elején. Amennyiben arról a felek megállapodnak, az ideiglenes napirenden nem szereplő pontot is felvehetnek a napirendre.
      (2)   Az elnök a felekkel egyetértésben az adott ügy sajátosságaira való tekintettel lerövidítheti az (1) bekezdésben meghatározott határidőket.
      9. cikk
      Jegyzőkönyv
      Valamennyi ülés jegyzőkönyvtervezetét a két titkár készíti el. A jegyzőkönyvben az egyes napirendi pontok tekintetében főszabályként a következőket kell feltüntetni:

                  —

                  a Stabilizációs és Társulási Tanácshoz benyújtott dokumentumok,

                  —

                  azok a nyilatkozatok, amelyeknek jegyzőkönyvbe való felvételét a Stabilizációs és Társulási Tanács valamely tagja kérte,

                  —

                  a meghozott határozatok, a megtett ajánlások, az elfogadott nyilatkozatok és következtetések.

            A jegyzőkönyvtervezetet jóváhagyás céljából be kell nyújtani a Stabilizációs és Társulási Tanácsnak. A jóváhagyást követően a jegyzőkönyvet az elnök és a két titkár aláírásával látja el. A jegyzőkönyvet iktatni kell a társulás okmányainak letéteményeseként eljáró Európai Unió Tanácsa Főtitkárságának irattárában. A 6. cikkben említett minden címzettnek el kell juttatni egy hitelesített másolatot.
      10. cikk
      Határozatok és ajánlások
      (1)   A Stabilizációs és Társulási Tanács a felek közös egyetértésével hozza meg határozatait és tesz ajánlásokat. A Stabilizációs és Társulási Tanács írásbeli eljárás útján is hozhat határozatokat és tehet ajánlásokat, amennyiben a felek megegyeznek erről.
      (2)   A Stabilizációs és Társulási Tanács határozatai és ajánlásai a megállapodás 117. cikke szerint a „határozat”, illetve „ajánlás” címet viselik, amelyet egy sorszám, elfogadásuk dátuma, valamint tárgyuk megjelölése követ. A Stabilizációs és Társulási Tanács határozatait és ajánlásait az elnök írja alá és a két tikár hitelesíti. A határozatokat és az ajánlásokat továbbítani kell a 6. cikkben említett valamennyi címzettnek. A felek maguk dönthetnek a Stabilizációs és Társulási Tanács határozatainak és ajánlásainak saját, hivatalos kiadványukban való közzétételéről.
      11. cikk
      Nyelvek
      A Stabilizációs és Társulási Tanács hivatalos nyelvei a felek hivatalos nyelvei. Eltérő határozat hiányában a Stabilizációs és Társulási Tanács tanácskozásait az ezeken a nyelveken elkészített dokumentációra alapozza.
      12. cikk
      Költségek
      Az Európai Unió és Bosznia és Hercegovina maga viseli a Stabilizációs és Társulási Tanács ülésein való részvétellel kapcsolatosan felmerülő saját költségeit, mind a személyzeti, utazási és ellátási kiadásokra, mind a postai és távközlési kiadásokra vonatkozóan. Az üléseken történő tolmácsolással, valamint a dokumentumok fordításával és sokszorosításával kapcsolatos kiadások, továbbá az ülések szervezésével kapcsolatosan felmerülő egyéb kiadások az üléseknek otthont adó felet terhelik.
      13. cikk
      Stabilizációs és Társulási Bizottság
      (1)   Stabilizációs és Társulási Bizottság (a továbbiakban: a bizottság) jön létre azzal a céllal, hogy segítse a Stabilizációs és Társulási Tanácsot feladatainak végrehajtásában. A bizottság egyrészről az Európai Unió Tanácsának képviselőiből és az Európai Bizottság képviselőiből, másrészről Bosznia és Hercegovina kormányának képviselőiből áll, rendszerint főtisztviselői szinten.
      (2)   A bizottság előkészíti a Stabilizációs és Társulási Tanács üléseit és tanácskozásait, szükség esetén végrehajtja a Stabilizációs és Társulási Tanács határozatait, valamint általánosságban véve biztosítja a társulási kapcsolat folytonosságát és a megállapodás megfelelő működését. Foglalkozik minden olyan kérdéssel, amelyre a Stabilizációs és Társulási Tanács felhívja a figyelmét, valamint bármely egyéb olyan problémával, amely a megállapodás napi szintű végrehajtása során felmerülhet. A bizottság javaslatait és minden határozat- vagy ajánlástervezetét benyújtja elfogadásra a Stabilizációs és Társulási Tanácsnak.
      (3)   Olyan esetekben, amikor a megállapodás konzultációs kötelezettségre vagy konzultációs lehetőségre utal, a konzultációra a bizottság keretein belül kerülhet sor. A felek megállapodásával a konzultáció a Stabilizációs és Társulási Tanács keretein belül is tovább folytatható.
      (4)   A bizottság eljárási szabályzata e határozat mellékletét képezi.

         Kelt,

               a Stabilizációs és Társulási Tanács részéről

               az elnök

         MELLÉKLET AZ EU–BOSZNIA ÉS HERCEGOVINA STABILIZÁCIÓS ÉS TÁRSULÁSI TANÁCS 1. SZÁMÚ HATÁROZATÁHOZ
         [dátum]

            A Stabilizációs és Társulási Bizottság eljárási szabályzata

         1. cikk
         Elnökség
         A bizottság elnökletét 12 hónapos időtartamra a felek felváltva töltik be. Az első időszak a Stabilizációs és Társulási Tanács első ülésének napján kezdődik és ugyanazon év december 31-ig tart.
         2. cikk
         Ülések
         A bizottság a felek megegyezésével akkor ülésezik, amikor a körülmények úgy kívánják. A bizottság valamennyi ülését a felek által közösen meghatározott helyszínen és időpontban tartják. A bizottság üléseit az elnök hívja össze.
         3. cikk
         Küldöttségek
         Az elnököt az üléseket megelőzően tájékoztatni kell a felek küldöttségének tervezett összetételéről.
         4. cikk
         Titkárság
         A bizottság titkárságát az Európai Bizottság egy tisztviselője, valamint Bosznia és Hercegovina kormányának egy tisztviselője közösen alkotja. Az e határozatban említett, a bizottság elnökének címzett és a tőle származó közleményeket megküldik a bizottság titkárainak és a Stabilizációs és Társulási Tanács titkárainak, valamint elnökének.
         5. cikk
         Nyilvánosság
         Eltérő határozat hiányában a bizottság ülései nem nyilvánosak.
         6. cikk
         Az ülések napirendje
         (1)   Az elnök minden üléshez előzetes napirendet készít. Az előzetes napirendet a bizottság titkárai az ülés kezdetét legalább 30 munkanappal megelőzően eljuttatják a 4. cikkben említett címzetteknek. Az előzetes napirend azokat a napirendi pontokat tartalmazza, amelyeknek a napirendi pontok közé való felvételére vonatkozóan az elnök kérést kapott az ülés kezdetét legalább 35 munkanappal megelőzően; ugyanakkor az előzetes napirendbe csak azok a pontok kerülnek be, amelyek kísérő dokumentumait legkésőbb a napirend elküldésének időpontjáig eljuttatják a titkároknak. A bizottság felkérhet szakértőket arra, hogy adott témában tájékoztatás céljából részt vegyenek az ülésen. A napirendet a bizottság fogadja el az ülés elején. Amennyiben arról a felek megállapodnak, az ideiglenes napirenden nem szereplő pontot is felvehetnek a napirendre.
         (2)   Az elnök a felekkel egyetértésben az adott ügy sajátosságaira való tekintettel lerövidítheti az (1) bekezdésben meghatározott határidőket.
         7. cikk
         Jegyzőkönyv
         Minden ülésről jegyzőkönyvet kell készíteni, amelyet a bizottság által levont következtetésekről az elnök által készített összefoglalóra kell alapozni. Miután a bizottság elfogadja a jegyzőkönyvet, az elnök és a titkárok aláírják, majd mindkét fél iktatja. A jegyzőkönyv egy példányát a 4. cikkben említett minden címzettnek el kell juttatni.
         8. cikk
         Határozatok és ajánlások
         Azon különleges esetekben, amikor a b megállapodás 118. cikke alapján a Stabilizációs és Társulási Tanács határozathozatalra, illetve ajánlástételre hatalmazza fel a bizottságot, e jogszabályokat címmel kell ellátni, amely a sorszámmal ellátott „határozat”, illetve „ajánlás” szóból, elfogadásának dátumából, valamint a tárgy leírásából áll. A határozatokat és ajánlásokat a felek közös megegyezéssel fogadják el. A bizottság írásbeli eljárás útján is hozhat határozatokat és tehet ajánlásokat, amennyiben a felek megegyeznek erről. A bizottság határozatait és ajánlásait az elnök írja alá és a két titkár hitelesíti, majd azokat a 4. cikkben említett valamennyi címzettnek továbbítják. A felek dönthetnek a bizottság határozatainak és ajánlásainak saját hivatalos kiadványukban való közzétételéről.
         9. cikk
         Költségek
         Az Európai Unió és Bosznia és Hercegovina maga viseli a bizottság ülésein való részvétellel kapcsolatosan felmerülő saját költségeit, mind a személyzeti, utazási és ellátási kiadásokra, mind a postai és távközlési kiadásokra vonatkozóan. Az üléseken történő tolmácsolással, valamint a dokumentumok fordításával és sokszorosításával kapcsolatos kiadások, továbbá az ülések szervezésével kapcsolatosan felmerülő egyéb kiadások az üléseknek otthont adó felet terhelik.
         10. cikk
         Albizottságok és különleges munkacsoportok
         A bizottság saját felügyelete alatt működő albizottságokat vagy különleges munkacsoportokat hozhat létre, amelyek minden egyes ülésük után beszámolót nyújtanak be a bizottságnak. A bizottság dönthet valamennyi albizottság vagy munkacsoport megszüntetéséről, azok hatáskörének meghatározásáról vagy módosításáról, illetve a bizottság feladatainak végrehajtásában való segítségnyújtás céljával további albizottságok vagy munkacsoportok létrehozásáról. Ezek az albizottságok és munkacsoportok nem rendelkeznek döntéshozói hatáskörrel.

      MELLÉKLET

         Kizárólag a Tanács tájékoztatására

         TERVEZET
         AZ EU–BOSZNIA ÉS HERCEGOVINA STABILIZÁCIÓS ÉS TÁRSULÁSI BIZOTTSÁG 2015/1. SZÁMÚ HATÁROZATA
         (2015. …)
         albizottságok és különleges munkacsoportok létrehozásáról
         A STABILIZÁCIÓS ÉS TÁRSULÁSI BIZOTTSÁG,
         tekintettel az egyrészről az Európai Közösségek és tagállamaik, másrészről Bosznia és Hercegovina között létrejött Stabilizációs és Társulási Megállapodásra és különösen annak 119. cikkére,
         tekintettel a Stabilizációs és Társulási Bizottság eljárási szabályzatára és különösen annak 10. cikkére,
         ELFOGADTA EZT A HATÁROZATOT:
         Egyetlen cikk
         A Stabilizáációs és Társulási Bizottság az I. mellékletben felsorolt albizottságokat és különleges munkacsoportokat hozza létre. Hatáskörük meghatározása a II. mellékletben található.

            Kelt ….-ban/-ben, 2015. hónap nap -án/-én.

                  a Stabilizációs és Társulási Bizottság részéről

                  az elnök

            I. MELLÉKLET

               EU–BOSZNIA ÉS HERCEGOVINA STABILIZÁCIÓS ÉS TÁRSULÁSI MEGÁLLAPODÁS

               Multidiszciplináris albizottsági struktúra

                        Cím

                        Tárgyalt kérdések

                        Megállapodás cikk

                                    1.

                                    Kereskedelem, ipar, vámügy és adózás

                        Az áruk szabad mozgása

                        18. cikk

                        Ipari termékek

                        19–23. cikk,

                        Kereskedelmi kérdések

                        32–46. cikk,

                        Szabványosítás, mérésügy, akkreditáció, hitelesítés, megfelelőségértékelés és piacfelügyelet

                        75. cikk

                        Ipari együttműködés

                        92. cikk

                        Kkv-k

                        93. cikk

                        Turizmus

                        94. cikk

                        Vámok

                        97. cikk

                        Adózás

                        98. cikk

                        Származási szabályok

                        2. jegyzőkönyv

                        Vámügyi kérdésekben való közigazgatási segítségnyújtás

                        5. jegyzőkönyv

                                    2.

                                    Mezőgazdaság és halászat

                        Mezőgazdasági termékek széles értelemben (sensu lato)

                        24., 26.(1), 26.(2), 29., 30. és 33. cikk

                        Mezőgazdasági termékek szűkebb értelemben (sensu stricto)

                        27.(1) és (2), valamint 27.(4)

                        Halászati termékek

                        26. és 28. cikk

                        Feldolgozott mezőgazdasági termékek

                        25. cikk, 1. jegyzőkönyv

                        Bor

                        27.(5) cikk és 7. jegyzőkönyv

                        A mezőgazdasági és halászati termékekre, valamint bortól és szeszes italoktól különböző élelmiszerekre vonatkozó földrajzi jelzés oltalma

                        31. cikk

                        Mezőgazdaság és az agráripari ágazat, állat- és növényegészségügyi kérdések

                        95. cikk

                        Halászati együttműködés

                        96. cikk

                        Élelmiszer-biztonság

                        95. cikk

                                    3.

                                    Belső piac és verseny

                        Letelepedési jog

                        50–56. cikk,

                        Szolgáltatásnyújtás

                        57–59. cikk,

                        A megállapodás V. címével kapcsolatos egyéb kérdések

                        63–69. cikk,

                        A jogszabályok közelítése és jogérvényesítés

                        70. cikk

                        Verseny

                        71–72. cikk, 4. jegyzőkönyv

                        Szellemi, ipari és kereskedelmi tulajdonjogok

                        73. cikk

                        Közbeszerzés

                        74. cikk

                        Banki, biztosítási és egyéb pénzügyi szolgáltatások

                        89. cikk

                        Fogyasztóvédelem

                        76. cikk

                        Közegészségügy

                                    4.

                                    Gazdasági és pénzügyi kérdések, statisztika

                        Tőkemozgások és fizetési műveletek

                        60–62. cikk,

                        Gazdaságpolitika

                        87. cikk

                        Statisztikai együttműködés

                        88. cikk

                        Beruházásfejlesztés és -védelem

                        91. cikk

                        Pénzügyi együttműködés

                        112–114. cikk,

                                    5.

                                    Jogérvényesülés, szabadság és biztonság

                        Igazságszolgáltatás és alapvető jogok, a megkülönböztetés elleni küzdelemmel együtt

                        78. cikk

                        Rendőrségi együttműködés és igazságügyi együttműködés

                        78. cikk

                        Jogállamiság

                        78. cikk

                        Adatvédelem

                        79. cikk

                        Vízum, határellenőrzés, menekültügy és migráció

                        80. cikk

                        Illegális bevándorlás és visszafogadás

                        81. cikk

                        Pénzmosás

                        82. cikk

                        Kábítószerek

                        83. cikk

                        Terrorizmus elleni küzdelem

                        85. cikk

                        Bűnözés és egyéb illegális tevékenységek

                        84. cikk

                                    6.

                                    Innováció, információs társadalom és társadalompolitika

                        A munkavállalók mozgása

                        47–49. cikk,

                        Munkafeltételek és esélyegyenlőség

                        77. cikk

                        Társadalmi együttműködés

                        99. cikk

                        Oktatás és szakképzés

                        100. cikk

                        Kulturális együttműködés

                        101. cikk

                        Információ, kommunikáció

                        105. cikk

                        Audiovizuális együttműködés

                        102. cikk

                        Elektronikus kommunikációs hálózatok és szolgáltatások

                        104. cikk

                        Információs társadalom

                        103. cikk

                        Kutatás és technológiafejlesztés

                        109. cikk

                                    7.

                                    Közlekedés, energia, környezetvédelem és regionális fejlesztés (1)

                        Szállítás

                        53., 59., 106. cikk és 3. jegyzőkönyv

                        Energia

                        107. cikk

                        Nukleáris biztonság

                        107. cikk

                        Környezetvédelem

                        108. cikk

                        Éghajlatváltozás

                        108. cikk

                        Polgári védelem

                        108. cikk

                        Regionális és helyi fejlesztés

                        110.

               A különleges munkacsoportok struktúrája

                        Cím

                        Tárgyalt kérdések

                        Megállapodás cikk

                        A közigazgatás reformjával foglalkozó különleges munkacsoport

                        A közigazgatás reformja

                        VI. cím – Jogszabályok közelítése és jogérvényesítés, 70. cikk, valamint VII. cím – Jogérvényesülés, szabadság és biztonság, 78. cikk, 111. cikk

               (1)  A megállapodás 3. jegyzőkönyvének alkalmazása céljából ez az albizottság mint az e jegyzőkönyv 21. cikkében említett különleges albizottság fog működni.

            II. MELLÉKLET

               AZ EU–BOSZNIA ÉS HERCEGOVINA ALBIZOTTSÁGOK ÉS KÜLÖNLEGES MUNKACSOPORTOK HATÁSKÖRÉNEK MEGHATÁROZÁSA

            Összetétel és elnökség
            Az albizottságok és a közigazgatás reformjával foglalkozó különleges munkacsoport az Európai Bizottság és Bosznia és Hercegovina kormányának képviselőiből áll. Az albizottságokban és a közigazgatás reformjával foglalkozó különleges munkacsoportban a két fél felváltva elnököl. A tagállamokat tájékoztatják és meghívják az albizottságok és a közigazgatás reformjával foglalkozó különleges munkacsoport üléseire.
            Titkárság
            Az egyes albizottságok és a közigazgatás reformjával foglalkozó különleges munkacsoport titkárságát az Európai Bizottság egy tisztviselője, valamint Bosznia és Hercegovina kormányának egy tisztviselője közösen alkotja.
            Az albizottságokat és a közigazgatás reformjával foglalkozó különleges munkacsoportot érintő minden közleményt el kell juttatni az érintett albizottság titkárainak.
            Ülések
            Az albizottságok és a közigazgatás reformjával foglalkozó különleges munkacsoport a felek megegyezésével akkor üléseznek, ha a körülmények úgy kívánják. Az albizottságok és a közigazgatás reformjával foglalkozó különleges munkacsoport valamennyi ülését a felek által meghatározott helyszínen és időpontban tartják.
            Mindkét fél egyetértésével az albizottságok és a közigazgatás reformjával foglalkozó különleges munkacsoport felkérhetnek szakértőket arra, hogy adott témában információnyújtás céljából részt vegyenek az ülésen.
            Napirend és kísérő dokumentumok
            Az elnök és a titkárok minden ülésre az ülés megkezdése előtt legalább 30 munkanappal ideiglenes napirendet készítenek.
            Az ideiglenes napirendre azok a pontok kerülnek fel, amelyek esetében a napirendre történő felvételre irányuló kérést a titkárok az ülés előtt legalább 35 munkanappal megkapták.
            Az egyes ülésekre vonatkozó ideiglenes napirend elfogadását követően, de legkésőbb az ülés kezdetét megelőzően 10 munkanappal a Bosznia és Hercegovina részéről eljáró titkár benyújtja az Európai Bizottság részéről eljáró titkárnak az elfogadott ideiglenes napirendhez kapcsolódó, szükséges írásbeli dokumentumokat.
            A (3) bekezdésben megjelölt határidő elmulasztása esetén az ülést további értesítés nélkül automatikusan törölni kell.
            Témák
            Az albizottságok a multidiszciplináris albizottsági struktúrában felsorolt témakörök alapján vitatják meg a megállapodás különböző területeivel kapcsolatos kérdéseket. A jogszabályok közelítése, alkalmazása és végrehajtása tekintetében elért fejlődést valamennyi témakörön belül felmérik. Az albizottságok megvizsgálják a megfelelő ágazatokban esetlegesen felmerülő problémákat, és ajánlásokat tesznek a lehetséges intézkedésekre.
            Az albizottságok a közösségi vívmányok további értelmezésének fórumául is szolgálnak, valamint megvizsgálják a Bosznia és Hercegovina által a megállapodásban tett kötelezettségvállalásokkal összhangban a közösségi vívmányoknak való megfelelésben elért előrelépést.
            A közigazgatás reformjával foglalkozó különleges munkacsoport megvitatja a közigazgatás reformjával kapcsolatos kérdéseket, és javaslatot tesz a lehetséges következő intézkedésekre.
            Jegyzőkönyv
            Minden ülésről jegyzőkönyv készül, amelyet az ülést követően el kell fogadni. Az albizottság vagy a közigazgatás reformjával foglalkozó különleges munkacsoport titkára a jegyzőkönyv egy másolatát eljuttatja a bizottság titkárának.
            Nyilvánosság
            Eltérő határozat hiányában az albizottságok és a közigazgatás reformjával foglalkozó különleges munkacsoport ülései nem nyilvánosak.


title: A Tanács (KKBP) 2015/2118 határozata (2015. november 23.) az Európai Unió dél-kaukázusi és a grúziai válság ügyével megbízott különleges képviselője megbízatásának meghosszabbításáról

text:
               24.11.2015

               HU

               Az Európai Unió Hivatalos Lapja

               L 306/26

         A TANÁCS (KKBP) 2015/2118 HATÁROZATA
   (2015. november 23.)
   az Európai Unió dél-kaukázusi és a grúziai válság ügyével megbízott különleges képviselője megbízatásának meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen a 33. cikkére és a 31. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2014. július 8-án elfogadta a 2014/438/KKBP határozatot (1), amellyel Herbert SALBER-t nevezte ki az Európai Unió dél-kaukázusi és a grúziai válság ügyével megbízott különleges képviselőjévé (EUKK). Az EUKK megbízatása 2015. október 31-én lejár.

               (2)

               Az EUKK megbízatását további tizenhat hónapra meg kell hosszabbítani.

               (3)

               Az EUKK a megbízatását olyan helyzetben látja el, amely rosszabbodhat, és amely akadályozhatja az Unió külső tevékenységének tekintetében a szerződés 21. cikkében meghatározott célkitűzések elérését,

         ELFOGADTA EZT A HATÁROZATOT:
   1. cikk
   Az Európai Unió különleges képviselője
   A Tanács 2017. február 28-ig meghosszabbítja Herbert SALBER-nek mint az Európai Unió dél-kaukázusi és a grúziai válság ügyével megbízott különleges képviselőjének a megbízatását. A Tanács határozhat úgy, hogy az EUKK megbízatását korábban megszünteti a Politikai és Biztonsági Bizottság (PBB) értékelése és az Unió külügyi és biztonságpolitikai főképviselőjének (a továbbiakban: főképviselő) javaslata alapján.
   2. cikk
   Politikai célkitűzések
   Az EUKK megbízatása az Unió dél-kaukázusi politikai célkitűzésein alapul, beleértve az Európai Tanács 2008. szeptember 1-jén Brüsszelben tartott rendkívüli ülésén elfogadott következtetésekben és a 2008. szeptember 15-i és 2012. február 27-i tanácsi következtetésekben meghatározott célkitűzéseket. E célkitűzések közé tartoznak az alábbiak:

               a)

               a már meglévő mechanizmusokkal, többek között az Európai Biztonsági és Együttműködési Szervezettel (EBESZ) és annak minszki csoportjával együttműködésben a konfliktusok megakadályozása és a békés konfliktusrendezéshez való hozzájárulás a régióban, beleértve a grúziai és a hegyi-karabahi konfliktus (a menekültek és a belső menekültek visszatérésének elősegítésével és egyéb megfelelő eszközökkel), továbbá e rendezésnek a nemzetközi jog elveivel összhangban történő végrehajtásának támogatása;

               b)

               konstruktív kapcsolatok kialakítása a régió tekintetében érdekelt főbb szereplőkkel;

               c)

               az Örményország, Azerbajdzsán és Grúzia, valamint adott esetben a velük szomszédos országok közötti további együttműködés ösztönzése és támogatása;

               d)

               a régión belüli uniós szerepvállalás hatékonyságának és ismertségének növelése.

         3. cikk
   Megbízatás
   A politikai célkitűzések megvalósítása érdekében az EUKK megbízatása a következő:

               a)

               kapcsolatok kialakítása a régióbeli kormányokkal, parlamentekkel, egyéb politikai kulcsszereplőkkel, valamint igazságszolgáltatási szervekkel és civil társadalommal;

               b)

               a térségbeli országok ösztönzése a közös érdekű regionális témák – mint például a közös biztonsági fenyegetések, a terrorizmus elleni küzdelem, a tiltott kereskedelem és a szervezett bűnözés – terén való együttműködésre;

               c)

               a konfliktusok békés, a nemzetközi jog elveivel összhangban történő rendezéséhez való hozzájárulás és e rendezés megvalósításának megkönnyítése az Egyesült Nemzetek Szervezetével, az EBESZ-szel és annak minszki csoportjával szoros együttműködésben;

               d)

               a grúziai válsággal kapcsolatban:

                           i.

                           a 2008. augusztus 12-i rendezési tervek 6. pontja és a 2008. szeptember 8-i végrehajtási intézkedések szerinti nemzetközi tárgyalások („genfi nemzetközi tárgyalások”) előkészítésében való közreműködés, mely tárgyalások főbb témái többek között a térség biztonságát és stabilitását szolgáló intézkedések, a menekültek és belső menekültek problémája nemzetközileg elismert elvek alapján, valamint a felek kölcsönös megállapodása alapján bármilyen egyéb kérdés;

                           ii.

                           közreműködés az Unió álláspontjának kialakításában és annak az EUKK szintjén történő képviselete az i. pontban említett tárgyalások során; valamint

                           iii.

                           a 2008. augusztus 12-i rendezési tervek és a 2008. szeptember 8-i végrehajtási intézkedései végrehajtásának előmozdítása;

               e)

               amennyiben rendelkezésre állnak és indokoltak, a tagállami szakértelem bevonásával bizalomépítő intézkedések kialakításának és végrehajtásának elősegítése;

               f)

               szükség esetén segítségnyújtás egy lehetséges konfliktusrendezés végrehajtásában való uniós közreműködés előkészítéséhez;

               g)

               az Unió és az érintett főbb szereplők között a régióra vonatkozóan folytatott párbeszéd fokozása;

               h)

               segítségnyújtás az Unió részére a Dél-Kaukázusra vonatkozó átfogó politika továbbfejlesztésében;

               i)

               az e cikkben említett tevékenységek keretében közreműködés az Unió emberi jogi politikájának és az emberi jogokra vonatkozó uniós iránymutatásoknak a végrehajtásában, különös tekintettel a konfliktus sújtotta térségekben élő gyermekek és nők helyzetére, elsősorban az e kérdést érintő fejlemények nyomon követése és kezelése révén.

         4. cikk
   A megbízatás végrehajtása
   (1)   Az EUKK felel a megbízatásának a főképviselő felügyelete mellett történő végrehajtásáért.
   (2)   A PBB kiemelt kapcsolatot tart fenn az EUKK-val, és egyben az EUKK elsődleges kapcsolattartója a Tanács felé. A PBB – a megbízatás keretein belül és a főképviselő hatáskörének sérelme nélkül – stratégiai iránymutatást és politikai irányítást nyújt az EUKK számára.
   (3)   Az EUKK szorosan együttműködik az Európai Külügyi Szolgálattal (EKSZ) és annak megfelelő szervezeti egységeivel.
   5. cikk
   Finanszírozás
   (1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2015. november 1-jétől2017. február 28-ig terjedő időszakra 2 800 000 EUR.
   (2)   A kiadásokat az Unió általános költségvetésére vonatkozó eljárásokkal és szabályokkal összhangban kell kezelni.
   (3)   A kiadások kezelése az EUKK és a Bizottság közötti szerződés tárgyát képezi. Az EUKK minden kiadásért elszámolással tartozik a Bizottság felé.
   6. cikk
   A csoport létrehozása és összetétele
   (1)   Megbízatása és a rendelkezésre álló megfelelő pénzügyi eszközök keretein belül az EUKK felel a csoportjának létrehozásáért. A csoportnak rendelkeznie kell a megbízatás keretében szükséges speciális szakpolitikai ismeretekkel. Az EUKK folyamatosan és haladéktalanul tájékoztatja a Tanácsot és a Bizottságot a csoport összetételéről.
   (2)   A tagállamok, az Unió intézményei és az EKSZ javaslatot tehetnek olyan alkalmazottak kirendelésére, akik az EUKK-t munkájában segítik. Az ilyen kirendelt személyzet javadalmazását az érintett tagállam, az Unió érintett intézménye vagy az EKSZ fedezi. Az EUKK mellé a tagállamok által az Unió intézményeihez vagy az EKSZ-hez kiküldött szakértőket is ki lehet helyezni. A szerződéses nemzetközi alkalmazottaknak a tagállamok állampolgárainak kell lenniük.
   (3)   A kirendelt személyzet minden tagja a küldő tagállam, a küldő uniós intézmény vagy az EKSZ adminisztratív felügyelete alatt marad, és az EUKK megbízatásának érdekében jár el és végzi feladatát.
   (4)   Az EUKK személyzetét az EKSZ érintett osztályaival vagy az érintett uniós küldöttségekkel egy helyen kell elhelyezni annak érdekében, hogy tevékenységeik összhangban álljanak és következetesek legyenek.
   7. cikk
   Az EUKK és az EUKK személyzete részére biztosított kiváltságok és mentességek
   Az EUKK küldetésének és az EUKK személyzet feladatának elvégzéséhez és a zökkenőmentes működéshez szükséges kiváltságokról, mentességekről és egyéb garanciákról – adott esetben – a fogadó országokkal kell megállapodni. Ehhez a tagállamok és az EKSZ minden szükséges támogatást megadnak.
   8. cikk
   Az EU-minősített adatok biztonsága
   Az EUKK és az EUKK csoportjának tagjai tiszteletben tartják a 2013/488/EU tanácsi határozatban (2) megállapított biztonsági elveket és minimumszabályokat.
   9. cikk
   Hozzáférés az információkhoz és logisztikai támogatás
   (1)   A tagállamok, a Bizottság és a Tanács Főtitkársága biztosítják, hogy az EUKK minden releváns információhoz hozzáférjen.
   (2)   Az esettől függően a térségben működő uniós küldöttségek és/vagy a tagállamok logisztikai segítséget nyújtanak a térségben.
   10. cikk
   Biztonság
   Az EUKK – a Szerződés V. címe szerint az Unión kívül műveleti minőségben alkalmazott személyi állomány biztonságára vonatkozó uniós politikának megfelelően, valamint a megbízatásával és az illetékességi területre vonatkozó biztonsági helyzettel összhangban – a közvetlenül az irányítása alá tartozó állomány biztonsága érdekében meghoz minden ésszerű és megvalósítható intézkedést, elsősorban az alábbiakat:

               a)

               az EKSZ iránymutatása alapján biztonsági tervet dolgoz ki, amely többek között konkrét fizikai, szervezeti és eljárási biztonsági intézkedéseket tartalmaz, szabályozza a személyzetnek az illetékességi területre való biztonságos bejutását és az azon belüli biztonságos mozgását, továbbá kiterjed a biztonsági események kezelésére, valamint tartalmazza a misszió vészhelyzeti intézkedési és evakuálási tervét;

               b)

               annak biztosítása, hogy az Unión kívül telepített teljes személyi állomány a misszió illetékességi területén fennálló körülmények által megkövetelt, nagy kockázat elleni biztosítással rendelkezzen;

               c)

               annak biztosítása, hogy az EUKK csoportjának az Unión kívül telepítendő valamennyi tagja – beleértve a szerződéssel alkalmazott helyi személyi állományt is – a misszió területére való érkezése előtt vagy oda történő megérkezésekor megfelelő, a misszió illetékességi területének az EKSZ által megállapított kockázati minősítéséhez igazodó biztonsági képzésben részesüljön;

               d)

               annak biztosítása, hogy a rendszeres biztonsági értékeléseket követően tett valamennyi ajánlást végrehajtsák, és – az elért eredményekről és a megbízatás végrehajtásáról szóló jelentések keretében – az ajánlások végrehajtásáról és az egyéb biztonsági kérdésekről szóló írásos jelentéseket nyújtsanak be a Tanács, a főképviselő és a Bizottság számára.

         11. cikk
   Jelentéstétel
   Az EUKK szóban és írásban rendszeresen jelentést tesz a főképviselőnek és a PBB-nek. Az EUKK szükség szerint a tanácsi munkacsoportoknak is jelentést tesz. A rendszeres jelentéseket a COREU-hálózaton keresztül kell terjeszteni. Az EUKK jelentést tehet a Külügyek Tanácsának. A Szerződés 36. cikkének megfelelően az EUKK részt vehet az Európai Parlamentnek nyújtandó tájékoztatásban.
   12. cikk
   Koordináció
   (1)   Az Unió politikai céljainak elérése érdekében az EUKK hozzájárul az Unió tevékenységeinek egységéhez, összhangjához és hatékonyságához, és elősegíti annak biztosítását, hogy valamennyi uniós eszközt és tagállami intézkedést koherens módon alkalmazzák. Az EUKK tevékenységeit össze kell hangolni a Bizottság tevékenységeivel. Az EUKK rendszeresen tájékoztatja a tagállamok külképviseleteit és az uniós képviseleteket.
   (2)   A helyszínen az EUKK szoros kapcsolatot tart fenn az Unió küldöttségeinek vezetőivel és a tagállamok külképviseleteinek vezetőivel, akik minden tőlük telhetőt megtesznek annak érdekében, hogy az EUKK-nak megbízatása végrehajtásában segítséget nyújtsanak. Az EUKK az Unió grúziai delegációjának vezetőjével együttműködésben iránymutatást ad az Európai Unió grúziai megfigyelő missziója (EUMM Grúzia) vezetőjének a helyi politikai helyzettel kapcsolatban. Az EUKK és az Európai Unió grúziai megfigyelő missziójának (EUMM Grúzia) a polgári műveleti parancsnoka szükség szerint konzultációt folytat egymással. Az EUKK a helyszínen jelen levő egyéb nemzetközi és regionális szereplőkkel is kapcsolatot tart fenn.
   13. cikk
   Követelésekkel kapcsolatos segítségnyújtás
   Az EUKK és az EUKK személyzete segítséget nyújt a dél-kaukázusi és a grúziai válság ügyével megbízott korábbi EUKK-k megbízatásával összefüggésben felmerült követelések és kötelezettségek kezeléséhez, és ilyen céllal adminisztratív támogatást, valamint hozzáférést biztosít a vonatkozó iratokhoz.
   14. cikk
   Felülvizsgálat
   E határozat végrehajtását, valamint annak a régió számára nyújtott egyéb uniós hozzájárulásokkal való összhangját rendszeresen felül kell vizsgálni. Az EUKK 2016. június végéig az elért eredményekről szóló jelentést, 2016. november végéig pedig a megbízatás végrehajtásáról szóló átfogó jelentést nyújt be a főképviselőnek, a Tanácsnak és a Bizottságnak.
   15. cikk
   Hatálybalépés
   Ez a határozat az elfogadásának napján lép hatályba.
   Ezt a határozatot 2015. november 1-jétől kell alkalmazni.

      Kelt Brüsszelben, 2015. november 23-án.

            a Tanács részéről

            az elnök

         C. MEISCH

      (1)  A Tanács 2014. július 8-i 2014/438/KKBP határozata az Európai Unió dél-kaukázusi és a grúziai válság ügyével megbízott különleges képviselője megbízatásának módosításáról és meghosszabbításáról (HL L 200., 2014.7.9., 11. o.).

      (2)  A Tanács 2013. szeptember 23-i 2013/488/EU határozata az EU-minősített adatok védelmét szolgáló biztonsági szabályokról (HL L 274., 2013.10.15., 1. o.).